
TEKIJÄ 


KUVASSA: Juha Larikka, Vuosaaren uimarannalla - KUVA: Merja Larikka 


ALKUSANAT 


Tämän kirjan lähtö ajatuksena on yksi lauseeni, ajatukseni: 


LC; 


irjainten syvyydessä ei ole aikaa.” 


Tänään on ehkä ensimmäinen päivä jolloin aineisto on riittävän kokonaisena 
kirjoituspöydällä. Muistikirjojen merkinnät saavat uuden muodon, eikä 
sekään ole koskaan se muoto. Se on mahdotonta, kirjoittaa syvyys nyt, kun 


tulevaisuus ja aika ovat näkymättöminä jokaisen sekunnin sisällä. 


Jopa 40 vuoden takaisista muistikirjoista v.1984 avautuu uudenlaisia lau- 
seiden metafora-sarjoja. Editointi on nylkemistä, niin kuin rakkaus on 
ollut joskus kuin jonkin pedon” filosofiaa. Kyllä ja Ei! Mitään rivien 
välissä olevaa ei ole. Tarkkaan lukemalla muistikirjoja, etääntyminen siihen 
aikaan on tapahtunut pehmeästi, nyt se on mahdollista tulkita runoiksi ja 
ajatuksiksi, lauseiksi. Muistikirjojen lauseet joutuvat prosessiin, uusiopaperi- 
kaleidoskooppiin. 


Toivon, että kirjaani luetaan pieninä annoksina. Kirja kuvatkoon mieleni 
sattumanvaraista liikkumista aiheesta toiseen niin kuin muistikirjoilla on 


taipumus. Antoisia lukuhetkiä silloin tällöin, sieltä täältä selaillen. 


— Juha Larikka - 


I + 


Piilota hetken mysteeri. 
Ajattomuus hengittää sisään ja ulos, sisään. 


Näkymätön on ihmisen runous. 


Nämä hitaasti syntyneet hiukkaset. 
Uutta taas kaikessa. 
Tulevilla teillä. 


Yhtään kuvaa ei ole. 
Kuvaajia on liikaa. 
Mikään ei tallennu. 


Laitteita on liikaa. 


IT + 


Keskustelen itseni kanssa. 


Kirjoitan, että se menisi pois. 


Unimaailma liikkuu ympärillä. 
Piilomuistojen tulva lapsuudesta. 


Minulle se on kunnossapitolaitos. 


Kirjoitan : hauras hiljaisuus. 
Suru haluaa minun lopettavan. 


Nauran hiljaa. 


II + 


Aika on hidastunut. 
Ajatukset eivät katoa. 
Ympärillä, kaikkialla tyhjä tila. 


Päivän, elämän pätkiä. 
Nopeasti me sulamme 


Kaikkiin suuntiin. 


% 
Ikuinen unettomuus on 


on sidottu painovoimaan. 


Hengen helium ei voi päättää missä se on. 


IV + 


Kutsutaan 


rakastuneet joutsenet. 


Vapaat saaret nousevat pesiksi. 


Siivettömät kalat munivat. 


Kukat. Älkää synnyttäkö pimeään maahan. 


Piirrän hiilellä sanojeni halki omakuvan. 


Se on muistio josta kerran lähden. 


Sydämenlyönti on lyhytaaltolähetys. 


Valo putoaa, kaikkeuden sydämenlyönti. 


Himmenevän metsän valo on sitaatti. 


VI + 


Vajoavan yön hiljaisuus kulkee varjojensa sylissä. 


Puut ovat yhteyksiä. Juuret, meluamaton keskustelu. 


Älkää kajotko multaan. 


Luurankojen välissä on kasvun alkuja. 


Suutelen tuulta. Tuhkamme muistoja. 


VII + 


Avoin ikkuna. 


Yön viimeinen rakkaus. 


Metsä on riitasointuinen tyyny. 


Kaada metsän tyynyt. Tee paperia. 
Avaa kirjainten syvyyden aika. 


x 


Kukat. Älkää synnyttäkö pimeään maahan. 


VIII + 


Me olemme tähdenlentojen lempi yleisö. 


Ehkä ei ole kyllä. 


Unessa värjäydymme kaikkeuden iloksi. 


Oi! Kaikki olemme hiukkasen kylkiluusta syntyneitä! 


Jumalan pikakirjoitus. Salamat. 


10 


IX + 


Huhtikuu. Vaistojensa varassa se herää ja kuolee. 


Unissakävelijä. Huhtikuun lapsi. 


Huhtikuu. Kevään luut kävelyllä. 


Sattuman koirat nuuhkivat kissantassujen kellertävää. 


11 


Iloinen hiljaisuus. 


Puhu minulle nimettömästi. 


Otan valon esiin. 


Kirjoitan kaiken muistiin. 


12 


XI + 


Jaksamme aina perille, 


syntymättömään aikaan. 


Toivon laaksossa on 


viimeinen kehto. 


13 


XII + 


Nauran murteella. 


Kävelen ylösalaisin edestakaisin. 


Käteni piirtää vedenkalvoon. 


Järvi katsoo minua. 


Ne eivät kuule huutoamme. 
Ne vain näkevät kaiken. 
Odottavat. 


Varjot ovat sisäänkäyntejä. 


14 


XIII + 


Hevosilla on 
lempeät toiveet 


ennen matkaa. 
Tähtikuviot, kellot 


tikittävät niiden yllä 


kuin vapauden vartijat. 


15 


XIV + 


Kaikkeuden valheet kuunsillalla 
veden naurussa kaislikossa 


ahnea hauki vaanii 


Hauki, nälkänsä orja 
vapauttaa sydämistään 


pienet kalat 


Kuoleman hyvyydestä iloitsee puhdas ruoka 


16 


XV + 


Saarrettu intohimon loitsuun. 
Vangittu tulitanssiin runoilija. 


Rukous jää eläväksi runoihin. 


Paratiisin portin takana odottaa rohkeus kukkia myöhemmin. 


Maa on tuleva iho. 


17 


Sateen mahlaa iltaa 


Iltaan sataa taivaan lahjaa 


18 


XVII+ 


Vapaana valosta viheltää vihreys mullasta. 


Uneksivat joutsenet, veden liput, 


virtaavat luokseni helteisessä päivässä. 


Ruosteinen kivi, jääkauden luuranko. 


Kasvoillaan aika, iloinen odotus. 


19 


XVIII+ 


Kaislat huojuvat. 


Kahiseva tuuli pysähtynyt, keskipäivän neitsyys. 


* 


Takerrut. Et hallitse liikkeitä. 


Olet sarja valmista minuutta. 


20 


XIX+ 


Huomenna. Lähtemättä olet perillä. 


Kirjoitat pilvenreunaan turhuuden näyt. 


Huomenna olet Tänään. 


Aurinkosumusta kurkistaa talvi. Jääkuvia ikkunoissa. 


Sanat eksyvät kuviksi. 


Kuva on palanut lauseen hiilloksessa. 


21 


XX+ 


Lauseen jälkeen. Jään. Olen melkein lähtemättä. 
Kaikki sanat lähtemisen jälkeen. 


Jää, joka oli kyynel, jääkuvan peili. 


Järjenjuoksu. Me. 
Muut eivät näe rakkauden tähteä. 


Tekojemme yhteiset sekunnit. 


Merenranta. 
Märät villasukat kiven narulla t-paita. 
Hiekka jalkojen alla, kaikkeus. 


Fi mahdu taskuun kaikki maailman hiki. 


22 


XXI+ 


Hallittu puhumattoman muoto on sielu. 


Pukeudun mielikuvitus 
verstaan lastuihin. 
Veneen tappi hampaissa. 
Lasittuneet silmät verestävät. 
Muistatko? 


Shampanjaa jääkaapissa. 
Kissa pöydällä. 
Kuuma keskustelu rakkaudella. 
Kissa kateissa. 
Olla kateissa. 


23 


XXII+ 


Olen rääpäle kuteissa, yksin. 
Olen kuutamolla yhden kierron kateissa kissani. 


Kerrotaan: miau x miau x miau. 


Pakkanen. 
Ajoi ja potki varpusia näkkileivälle lintulaudalla. 


Hangella jäniksen verta. 


Orava eksyi. 
Koputti lasioveen. Kop kop. 
Raapi köyhyyden ikkunoista kotien siemenet. 


24 


XXIII+ 


Väsynyt nyrkki lyö pöytään. 
Tupakantumpit pomppivat lasisella trampoliinilla. 
Joku pyyhkii nurkkapöydässä kyyneliä. 


Mitä lukkoja on nälkään availtu? 


Voit sekoittaa sielusi värejä ystävyydessä. 
Saada sitten rauhallisen unen missä tanssimme 
polkkaa. 


Tulivuoret uhraavat maan syvyyden totuutta. 

XXIV+ 


Tarinalla on varjo. 
Varjokuva kertoo tahtomattaan 
mikä liikkuu. 


Muuttuminen tapahtuu, kun en valikoi. 


Voima valtaa hetkeksi 
turvallinen kuu kiertää taloa 


ikkunoissa on syksyn kyyneliä 


Voima tarttuu puheeseen 
sanojen sikiöt on aikuisia lauseita 


sivuilla elämän on vapaus, vapaus 
Voima herättää ajatuksia 


yli niityn tulee elämä taloon 


kasvoilla elämän, on valoisaa 

XXV+ 


Nautinnon voima on sen hetkellisessä harmoniassa. 


Rakkauden vaikeaselkoisuus näyttää miten kadoksissa on sielu. 


Kauneuden viattomuus, onnellisuus. Tahraamaton hiljaisuus. 


Meri vaikenee. Tuuli palvoo. 


27 


XXVI+ 


Meidän ykseys, painovoima. 


Keveys surra loppusoinnuin mullan ahneutta. 


Sumussa ei voi eksyä harhaan. 


Siellä on aina kynnys. 


Ajattelen toisinaan mennyttä. En ilakoi. Hymyilen sisäänpäin. 
Häpeän koukkua rakas kastemato. Jättimäisiä arpia vesien liikkeessä. 
Puhallan, jos kärsit tästä tulkinnasta. Ongin lupaa olla nauramatta, 
kun kala viimein syö. Ajattelen perunoita, voita ja paistinpannun tirisevää 


nälkää. 


Miten raskasta on köyhän rikkaus. Kolikot taskussa kävelyllä. 

XXVII+ 


Vanhankaupunginkoski. Originaali Helsinki. 
Jäämiekat tanssivat keväistä voitontanssia. 
Kalastajat, hidasliikkeiset muinaisen heimon olennot. 
Maaliskuu. Virranpyörteissä nopeat pyrstöt. 
Termarikahvia. Voipaperiin käärittyjä retkileipiä. Kiirastorstai. 
Työt on unohdettu. Joku muistelee poisnukkunutta rakastaan. 
Heidän vuoteensa ei natise. Jossakin puussa on hänen 
ylösnoussut sielunsa, oksiin kudottu luuranko nukkuu 
ja kuuntelee keskusteluja maan valtimolla. 

Hänen vaatimaton inripuu jäätyneenä. 

Virta rukoilee virtaa hänessä. 

Auringon repussa sarastuksessa pilvikapsäkkiarmeija 
matkalla päivään. Talven keskenmeno. 

Purossa on valon piirtämiä lyhtyjä. 


Viimevuotinen sanomalehti tekee linnulle pesää. 

XXVIII+ 


Elollinen sylisi on pyhä vesi 
korkealla kuin Orion tai mandra 


rohkaisevana koko ajan ilmassa 


Syttyy ja sammuu mukanani hiljaisuus, läheisyys. 


Paperille kirjoitetut sanat ovat arpia. Kirjoittamisen sormenjälkiä. 
Jos en kirjoita heti muistiin sanoiksi lauseeksi itseään. On kaikki äkkiä 
kuin lumihiutaleen suudelma kasvoilla. Joskus tuntuu, että kirjoitan 


katumusharjoitusta jostain - mitä en ole edes tiennyt tehneeni. 


30 


XXIX+ 


Pimeässä muistiinmerkitessä siirryn hitaampaa tyyliin ja pölkkykirjaimiin. 


Kynä ja sanat ovat yksi sydämeni näkyvä osa. 


Runouden huoneessa matkii ajatus unen maisemaa, etsii infrapunalla 
haavoittuvaa runoilijan sydäntä. Runouden huoneessa tammisella 
pöydällä on haukansulasta tehty kirjoituksen miekka. Se värähtelee 


sanoja kuin uraani, ja polttaa kuvan. 

XXX+ 


Ehkä minun on parempi olla vain pelkästään niin kuin öinen 


majakka mittaamassa yön näkymätöntä kauneutta. 


Näen meressä Kuun. Uimme vastavirtaan. Kalliot kirkuvat 


kuin vastasyntyneet lapset. 


Puhu minulle ohikiitävän kuoleman kasvot. Olen valmis 


kaikkiin rooleihin. 


Meri puhaltaa minun sieluni kauas horisonttiin. Koira haukkuu 
rannalla. Se on tottelevainen ja ikävän kaunis. Merituuli puhaltaa sen 


turkin ilmavaksi kuin sinun huulesi muistot. 

XXXI+ 


Meri puhaltaa sinun katseesi. Ottaa minut, sieluni. 


Kukaan ei näe Aikaa. Aikaa tunteesta yksinäisyyteen. Aika on vierailija 
ihmisessä. Enkelin imitaatio fyysisessä lihassa. Aika on läpipääsemätön 
julma haarniska jolla on tuhannesti käännetty miekka elämän ja 
kuoleman äitien puutarhassa. Aika on Madonnan varjo ikkunalla, 
tyhjällä viuhkojen kuvittamalla seinällä. Aika on avautunut ruusunlehti 


rakastuneen naisen kämmenellä. 


Sinä olet poissa. Kevät hanki on valoisampi nyt. 


Pilvet ovat vain elävien verhoja, joita me katsomme. 

XXXII+ 


Varjo on valoista pimein, mutta sitä kantaa vahvan Isähahmon siipi. 


Varjo on vain valon oikukas hahmo, joka tahtoo meidät . 


Olla Ihminen on meidän jokaisen velvollisuus, jotka synnyimme 
näkemään Elämänvalon. Meidän velvollisuus, 


mahdollisuus on nähdä Herra. 


Valo loistaa meissä jo syntymästä. 


Astun ventovieraana itselleni rakkauden peiliin 


josta heijastuu kyyneltemme aika. 

XXXIII+ 


Meidän kanssamme 
elävät samat huoneet 


missä suutelimme ensikerran. 


Väärän aikaan rakastuminen on muuttunut pelottomaksi rakkaudeksi. 


Hiljaisuuden todistajat syntyvät. 


Astu peremmälle matkamies. Hämäräkuja on ehtoollinen. 


35 


XXXIV+ 


Ensimmäinen murtumaton askelma on kohdata sielusi peilikuva 


pelottomuuden kautta. Katso aina rohkeasti kasvoihin silmiin. 


Sytytetään yhdessä juhlavalot tanssilavalle. 


Kohtaamme elämän askelissa etsiessämme takahuoneesta ovea 


meidän ikiomaan Narniaan, lapsuuden maisemaan. 


Missä syntyi matkamiehen ensimmäinen säie valtatiellä minuuteen? 


36 


XXXV+ 


Puhu itsellesi kuin ystävälle minuudelle. 


Kerro miten löysit nimettömän metsätien. 


Ikimetsien kuivuus kiihottaa tuulet runsaiksi. 


Sateen askelissa lintu laulaa kauniimmin. Valehtelee sointunsa 


alakuloisena, ylpeänä kuin kukko kannustaa kanaansa lentoon. 


Matkamies oppii, että metsästä voi tuoda kotiin, vain kuolleita kukkia. 


37 


XXXVI+ 


Minä olen ainoastaan luuranko, 


joka puretaan osiin ja ja paloitellaan tomuksi. 


Syntyy niin nopeasti ettei ehdi kuolla. Menee piiloon ja nauraa 


paskaista ilveksen naurua metsänreunassa. 


Hän istuu kaukaisella merensaarella, kalliolla ja onkii nälkäänsä. 


Jääkarhuista valuu vettä. Jäätikkö. 


Näkeekö lähelle vai kauemmaksi, jos ei ymmärrä mitä on jo olemassa? 


38 


XXXVII+ 


Virrassa jäiden juopunut nauru. Vaahtopäiden viiltävät kurkottavat 


haarniskat sulavat ajassa pohjahiekkaan. Suutelevat kiviä. 


Vedensilmässä kuu kutsuu jäätyneet lepakot saaliille. 


Jossain kostealla ruohikolla keinahtaa usvanmiekka. 


Muistojen harhakuvia täytyy rakastaa. 
Olla onnellinen, että päivät 


saavat iltansa, yönsä. 


Unien takana on kirkas valo. Totuus. 

XXXVIII+ 


Tuijotin ruusupensaassa lapsuutta. 


Tuoksuista on muistojeni kirjasto. 


Kulkemalla kanssasi merenrantoja. Saan mahdollisuuden jalostua 


tuulessa, sateessa märkien siniaaltojen soitimessa. 


Nyt päivän alku lausumaton. Mikään ei mene pois, ulotu kauemmaksi. 


Meidän näkemä - meidän oma. 


40 


XXXIX+ 


Meillä on juuret virrassa. Kaikki on olemassa muistikirjoissa, virrassa. 


Niin kuin tuuli itsensä sisällä. Olemme koko ajan matkalla. 


Olemme tulleet menneeseen. Tulimme toisistamme kohti tätä hetkeä. 


Näiden koivunrunkojen välistä lähtee tie alkumetsään. 


Siellä vaihdun kerran harsoon. 


Kasvoni. Toisen maailman hiljainen katsoo minuun. 


41 


XL+ 


Käsi puristaa savea. Jää kiukku sen kasvoihin. 


Nyt voivat kuolla Leonidien valkoiset enkelit. 


Nyt voi nousta myrsky, juoda minua. 


Olen meren suolainen veri. Meren kaikkeuden lapsi. 


Lävistän ajankalvoa hiljaisuudessa. 
Tulikyyhkynen lentää horisontissa. 


Pimeän kujilla tanssivat mandralapset. 

XLI+ 


Seison silmänräpäyksen kaleidoskoopin sisällä ja uneksin. 


Meren avioliitto kalojen ikuisesti. 
Tahdon ! 


Maan kuolinvuoteella sulaa hulluus. Valmiiksi tulee ihmisen tomu. 


Muuttuu likavedeksi veteenkirjoitettu aika. 


Köyhä on janossa Kuningas. 


Kotikaupunki on pysyvä vaate. 

XLII+ 


Suudella 
olla vanki 


höyhen märkä 


Mäen rinnat vihertyvät 
kesää rakastellessa 
missä rakkaudellamme 


on oma lukittu huone 


Minä yritän olla vilja-auman jyvä, 


heränneen ihmissuvun terve ja vahva vaihe. 


On ilo elää ajassa kanssasi työteliäs pelto. 


Elämäntyö, kyntää ja tehdä, olla leipämme. 

XLIII+ 


Kiertotähti, joka niittää ja kylvää 
Jumalan kaikki luomat ja ravitsemat. 


Me tiedämme jo Kuoleman ja Rakkauden. 


En voi säästää elämääni, en laittaa sydämeeni tai paperille. 
Tämän ainoan kerran kuljen pellon laidalta valojen metsään 
ja haihdun kuin sumu kirkkaaseen aamuun. 

Eikä sinä aikana putoa lehtikään, 


etten sitä tietäisi sisälläni. 

XLIV+ 


Hengitän minulle sallittua aikaa. 


Kirjoitan rakkaudessa rivien väleissä. 


Minä erottelen suuria ja pieniä tunteita. Panen pääni hirttoköyteen, 
jonka toisessa päässä on silmukkasi. Juoksemme eri suuntiin. 


Tunnetta pakoon. 


Missä minä elän nyt? Pidän ihmisiä kädestä kiinni ja itken. 


Olen rakastunut kiviin, merenläheisiin, hiljaisiin suuriin ja pieniin, 
pyöreisiin. Sinä olet ajatuksissani. Haluan jäädä tähän. Särkeä sydämeni 


rantakiviin, tuoksua merelle, graniitille, katinkullalle. 

XLV+ 


Kesä, kyyneleensilmu poskellasi ojennat minulle valoa ja aurinkoa. 
Kesätuuli, annoit sydämeeni rakkaudenveren. Kesätaivas, kaadoit 
syliini tuoksuja, kukkia ja hellyyden kaipuun. Kesä, pidensit elämääni. 


Myöhäinen auringonlasku, lintujen laulu. 


Olen erehtynyt ovista. 


Olen löytänyt ystäviä, mutta sinut löysin vain kerran. 


Olemme yhteinen aikakausi, veteenkirjoitettu aika. Tämä Rakkaus, 
ennennäkemätön kuin uni. Asumme toisissamme alastomina kuin 
metsä. Me olemme täällä pysähtyneenä Hiljaisuudessa käsi kädessä. 
Huulet toisia etsien Taivaanmeren tyynen kaikkeuden kolossa. 
Meissäkin on Jumalan maisema. Hidas mullan liike, savesta lihaksi 


muovailtu syntymämerkki, joka jää. 

XLVI+ 


Ensin on rakkauden pelko. 
Pelko rakkauteen. 
Sitten on rakkauden tunteminen. 
Pelko tuntemiseen. 

Ja kun on varmuus että rakastaa. 
On menettämisen pelko. 
Lopulta on Rakkauden Helvetti, 
jossa pelkää omistavansa. 

Ei pelkää menettää, 
koska on täysin varma. 

Ja alkaa vain 
Rakastaa. 


Rakastaa ainutkertaisesti. 

XLVII+ 


Älä huuda minun nimeä. 
Hyväksy sisäinen itsenäisyys. 
Ala nousta. Siivilöi asioista olennainen. 

Rakenna uusi kokonaisuus. Kulje valaistua käytävää. 
Synny ja huuda rakkauden geishaa ja jousiampujaa. 
Vähän uudestisyntymää. Vähän olemassaoloa. Vähän valaistumista. 
Älä kosketa minua. Anna minulle yksinäisyys. 
Kasvata ihosi sisään se pieni epäjumala. 

Piirrä hiilellä ikkunaan miten hyvä on elää? 

Miten on hyvä suudella omaa kuvaa. Geishaa ja jousiampujaa. 
Älä sammuta sähkövaloja. Anna punainen ja kostea. 

Tule kuin viiva ihmiseen, se hullu ja uneksiva päivä. 


Yö ei synnytä minua. Hiukseni tulee luoksesi ja tuoksuu vapaus. 

XLVIII+ 


Mazeppa nukkuu vielä sidottuna märkään hiekkaan väsyvän 
hevosen selässä tuulta väistäen Mazeppa, mustan albatrossin 
kuolemaa ennustaen, huulet odottaen elävää humalluttavaa 


suudelmaa. (Eugene Delacroix: Mazeppa on the Dying Horse) 


Hän on saapunut asfaltille sormien välissä tuoretta ruohoa. 
Kesänhedelmät ovat taivaalla unisia marjoja, vaaleaan silkkiin 
käärittyjä kuin nainen. Tuntemattoman tanssijan läheisyys. 
Ympärillä kosmisia sisäkuvia kuin groguis, joka muuttuu piirtäjän 


etsiessä totuutta, kultaista leikkausta silmiensä yläpuolelta. 


Rakkaus. Sinä puhut asioista, joita minun on vaikea ymmärtää. 
Minun on taivuttava kuin tuore oksa, kun sinä isket minuun syviä 
haavoja. Niistä minun on vereni imettävä huulet kuivina, ja käytävä 


joenrantaan kivelle, jossa sinun tuoksusi heinänohuena pitkin rantaa. 

XLIX+ 


Nyt näen. 


Sisälläsi lukee Jumalan muinainen sana. 


Syntyy uusi Ihminen lihaan valettu Rakkaus, Kuolema. 


Viimeisin alkuvoimainen kuin nuoruuden lähde. 
Nuku rauhallista unta. 


Toivon, että ymmärrät joskus 


mustarastaan laulun. 


Sama kuun kohtu meidät kerran valaisee. 


Kuu ajaa jänistä ja minun on kylmä ilman konjakkia. 


Kuolemattomalla on oma tervavene. 


Onnea matkaan. Ikuinen muisto. 

L+ 


Kevään alkumereen syntyy suudeltavaksi odottava Nainen. 


Kevätsielu tahtoo ihonsa suudeltavaksi. Lapsen. 


Omenapuun alla on lunta. Sinun mustat hiuksesi. Minä näen niistä unta. 
Juokset koivujen välistä niin kuin aurinko kuljet taivaanrantoja 
kevyesti. Sellainen sinä olet. Jos kukkisit maan päällä, mutta multaa 


on huultesi veri. Kevään luonnos on valkoista verta valkoista verta. 


Olisipa elämä ikikylvön arvoinen kopiosta toiseen. Hyväksi 
muuttuneena ihmismieli, raikkaana uudessa sukupolvessa, 
voimakkaana, aajasti kaikkea olemassaolevaa Tietoa yhdistävä. 
Olisipa poismenevien ajattomuus läsnä niin kuin rakkauden rukous, 


yhteinen onnen aika, joka kulkee rinnakkaismaailmassa. 

LI+ 


Olethan sinä siellä? Seppele päässä ja viinilasi kädessä. 


Taivaan patonkia siivilläsi murtaen. 


Teille kaikki kuulijat: Puhkoin nämä kristallit ja kirjoitin niihin sinun nimesi. 


Etsin kaltaisiani yössä, oranssia, sinistä ja mustaa, joka osaa laulaa. 


Kyynel on rakastuneen sormus. 


Kuuntelen kevättä, sipulia, joka laulaa aamunsarastuksessa. Kuulen 


ulvovan lepakon joka kuvittelee olevansa kissa. 

LII+ 


Samantekevää on yön kristalli, tahdonvoimien juovuttava hedelmä. 
Syleily mustarastaiden, jotka kuulevat merenaallot ja vaikenevat 


hetkeksi hillitäkseen meitä katoavaisia. 


Öiseen aikaan ruohikolla on kastematoja 


tänne unohtuneiden runoilijoiden kaksineuvoisia sieluja 


Kuuntelemme hiljaisuutta. 
Puhumme oman varjomme lävitse. 


Olemme kaikkien muistojemme sanojen kaikujen sanojia. 

LIII+ 


Hauras metsä katoaa hitaasti 
savu suutelee henkiä pellonlaidalla 
puut ja kukat varjojen kuolleet tähdet 


hiekkatien uurnassa 


Nielaistut sanat kirkastavat lauseen. 


Aika katso poispäin. Hän huutaa kohta yksin. 


Tähtiholvit kuolemattomassa valossa. 

LIV+ 


Kävelyllä metsässä kaipasimme toistemme valoa, tuoksua. 


Kaikki pysyy, kun askeleet loppuvat. 


Talviyö, varjoni liikkumaton aari tuulta. 


Metsien sammalkivet, sattumanvaraiset paadet istua ja 
oleskella tajunnanvirrassa. Kädettömät, jalattomat kivet 


kuuntelemassa, kun ihminen epäilee matkansa alkuperää. 


Kaikki päivät korkealla hitaasti ja suurella intohimolla. 


Sama toistuva kohina, tuulettimien siiveniskut, kerrostalon rumuus. 

LV+ 


Olen paperilla näkyvä kääriliina. Ensikertalaisena en ole koskaan valmis. 


Kun synnyn aamulla, hetkien kadut kaupunki odottaa minua. 


Ja sitten askelteni historia kun on taas ilta. 


Runoilijan sanat kuristuvat syksyn lehdiksi. Kynän luonnos harava. 


Multa uskaltaa riidellä kaipaavien kanssa. 


Omatunto kivun metafora. Hymyilet peilissä. 


Ajattelet parrankasvua. Leikkaako? 

LVI+ 


Veriset huudot multaan käärittyinä 
kuolleet sanat kuin kädet taivaalle 


tilaa huutaa nimettömästi 


Yön silmässä alkuperäinen 


syntymäpaikka, hidas hiekkatie kotiin 


Lauma matkalla vuorelle, jossa heidän luomuksensa kirjoittaa. 


Suojattu tulevaisuutta varten, poikalauma laboratoriossa 


vaikenee jälleen huutaakseen elämästä. 


Ensimmäinen arvonnan kierros, kun sulanut hulluus saapuu silmänräpäys. 

LVII+ 


Kävele kaipaamatta. 


Tien tyhjyys on todella hämmentävää. 
Aina uuden edessä, selvästi nöyränä selvä. 
Lasisilla silmillä aamulla. 


Värisevän hiekkatien kulkijat. 
Askelten huudot. 
Lasia jalkojen alla, hiekanjyviä. 


Taikajuoma laseissa on valmiiksi humalassa. 


Iltahorisontti kääntyy väärinpäin. 

LVIII+ 


tiedonjano liikkuu 
ihmiskunta elää kaikkeuden valaan vatsassa 
pisteen täyteys sininen näkymätön 


jota ei kukaan muista ajassa 


aivoissani kiertää luolamiehen 
geenivirrasta uutettu todellisuuden taju 
solujen siimaeliöiden pyörremyrsky 


sykkii verivirta halki sydämeni aavikkouunin 

LIX+ 


Pelko muuttumiselle. 


Syntymä alkaa muuttumisen kivusta. 


Unimaailmassa 
kaiken selitys on valmis. 


Loppuunsaatettu. 

